সমতার বিবাহের জন্য কানাডিয়ানরা

কানাডিয়ানস ফর ইকুয়াল ম্যারেজ (অথবা সমতার বিবাহের জন্য কানাডিয়ানরা) হল কানাডার অধিবাসীদের কর্তৃক নির্মিত জনস্বার্থ গোষ্ঠী। এই কানাডিয়ান জনস্বার্থ গোষ্ঠীর উদ্ভব হয়  ২০০২ সালে।  এই সংস্থাটি কানাডার বিভিন্ন প্রদেশে সমকামী বিবাহের বৈধতা প্রচারের জন্য কর্মরত। কানাডিয়ানস ফর ইকুয়াল ম্যারেজ -এর মূল লক্ষ্য হল দেশে সমকামী মানুষদের মধ্যে বিবাহ সম্পর্কের রীতিকে প্রতিষ্ঠিত করা এবং সমকামী বিবাহ সম্পর্কিত বিষয়ে কানাডার জনসামাজে প্রচলিত ত্রুটিপূর্ন ধারনাকে দূর করা।  কানাডিয়ানস ফর ইকুয়াল ম্যারেজ সংস্থা কানাডার অন্যান্য বহু দাতব্য সংস্থার সাথে একযোগে বিভিন্ন প্রকল্প বাস্তবায়নের জন্য অগ্রসর। এগেল কানাডা, পিএফএলএজি কানাডা, কানাডিয়ান ফেডারেশন অফ স্টুডেন্টস, কানাডিয়ান লেবার কংগ্রেস, কানাডিয়ান সাইকোলজিক্যাল অ্যাসোসিয়েশন, কানাডিয়ান অ্যাসোসিয়েশন অফ ইউনিভার্সিটি টিচার্স এবং কানাডিয়ান অ্যাসোসিয়েশন অফ সোশ্যাল ওয়ার্কার্স সহ অন্যান্য বহু সংস্থার সাথে কানাডিয়ানস ফর ইকুয়াল ম্যারেজ -এর সুসম্পর্ক আছে এবং বিভিন্ন অনুষ্ঠানে এরা একে অপরের প্রতিনিধিত্ব করে।  ২০০৫ সালে কানাডায় সিভিল ম্যারেজ অ্যাক্ট বা নাগরিক বিবাহ আইন পাস হয় যার মাধ্যমে সমকামী সম্প্রদায়ের মধ্যে সমলিঙ্গের মানুষদের মধ্যেকার বিবাহ সম্পর্ককে স্বীকৃতি দেওয়া হয়। এই আইন পাস করার ক্ষেত্রে কানাডিয়ানস ফর ইকুয়াল ম্যারেজ -এর ভূমিকা ছিল গুরুত্বপূর্ণ। এই আইন প্রচলিত হওয়ার পর জনসমাজে যাতে এই আইন সর্বসম্মতভাবে গ্রহণযোগ্যতা পায়, সেই লক্ষ্যেও তারা কাজ করেছে। তবে এই আইন পাসের মাধ্যমে সংস্থা তার মূল লক্ষ্য অর্জন করতে সফল হয়। তারপর থেকে কানাডিয়ানস ফর ইকুয়াল ম্যারেজ সংস্থা তুলনামূলকভাবে নিষ্ক্রিয় হয়ে রয়েছে এবং বর্তমানে এই সংস্থা সম্পর্কে সেরকম খবর গনমাধ্যমে বা অন্যান্য ক্ষেত্রে প্রচারিত হয়না। 

 তথ্যসূত্র 

বিষয়শ্রেণী:এলজিবিটিকিউ-সম্পর্কিত সংস্থা